A CIA desempeña tres actividatz prencipals y por as quals tradicionalment s'ha esferenciau. Istas son: replegar información sobre gubiernos extranchers, corporacions y individuos; analisar ixa información chunto a los atros datos replegaus por as suyas achencias achermanas; y proporcionar una evaluación sobre intelichencia ta la seguranza nacional, ta que asinas Estaus Unius enfoque correctament as suyas politicas. Por unatro costau, s'encarga de realizar u supervisar actividatz encubiertas y atras operacions tacticas.